
Biroul Permanent

al

Camerei  Deputaţilor

Vă înaintăm, alăturat, raportul asupra proiectului de Lege pentru aprobarea Ordonanţei de urgenţă a Guvernului nr.5/2011 privind ratificarea Memorandumului suplimentar de înţelegere (al treilea addendum la Memorandumul de înţelegere) între Uniunea Europeană şi România, semnat la Bucureşti, la 12 ianuarie 2011 şi la Bruxelles, la 19 ianuarie 2011, la Memorandumul de înţelegere dintre Comunitatea Europeană şi România, semnat la Bucureşti şi la Bruxelles la 23 iunie 2009 şi modificarea Ordonanţei de urgenţă a Guvernului nr.82/2009 pentru ratificarea Memorandumului de înţelegere dintre Comunitatea Europeană şi România, semnat la Bucureşti şi la Bruxelles la 23 iunie 2009, şi a Acordului de împrumut, în sumă de până la 5.000.000.000 euro, dintre România, în calitate de Împrumutat, Banca Naţională a României, în calitate de agent al Împrumutatului, şi Comunitatea Europeană, în calitate de Împrumutător, semnat la Luxemburg la 23 iunie 2009 şi la Bucureşti la 18 iunie 2009, cu care comisia noastră a fost sesizată în fond cu adresa Biroului Permanent nr.  PLx 19 din 9 februarie 2011.
	PREŞEDINTE,

Viorel ŞTEFAN 

RAPORT

asupra proiectului de Lege pentru aprobarea Ordonanţei de urgenţă a Guvernului nr.5/2011 privind ratificarea Memorandumului suplimentar de înţelegere (al treilea addendum la Memorandumul de înţelegere) între Uniunea Europeană şi România, semnat la Bucureşti, la 12 ianuarie 2011 şi la Bruxelles, la 19 ianuarie 2011, la Memorandumul de înţelegere dintre Comunitatea Europeană şi România, semnat la Bucureşti şi la Bruxelles la 23 iunie 2009 şi modificarea Ordonanţei de urgenţă a Guvernului nr.82/2009 pentru ratificarea Memorandumului de înţelegere dintre Comunitatea Europeană şi România, semnat la Bucureşti şi la Bruxelles la 23 iunie 2009, şi a Acordului de împrumut, în sumă de până la 5.000.000.000 euro, dintre România, în calitate de Împrumutat, Banca Naţională a României, în calitate de agent al Împrumutatului, şi Comunitatea Europeană, în calitate de Împrumutător, semnat la Luxemburg la 23 iunie 2009 şi la Bucureşti la 18 iunie 2009
Cu adresa nr. PLx 19 din 9 februarie 2011, Biroul Permanent conform art. 95 şi 115 din Regulamentul Camerei Deputaţilor, republicat, a sesizat, în procedură de urgenţă, pentru examinare şi avizare în fond, Comisia pentru buget, finanţe şi bănci cu proiectul de Lege pentru aprobarea Ordonanţei de urgenţă a Guvernului nr.5/2011 privind ratificarea Memorandumului suplimentar de înţelegere (al treilea addendum la Memorandumul de înţelegere) între Uniunea Europeană şi România, semnat la Bucureşti, la 12 ianuarie 2011 şi la Bruxelles, la 19 ianuarie 2011, la Memorandumul de înţelegere dintre Comunitatea Europeană şi România, semnat la Bucureşti şi la Bruxelles la 23 iunie 2009 şi modificarea Ordonanţei de urgenţă a Guvernului nr.82/2009 pentru ratificarea Memorandumului de înţelegere dintre Comunitatea Europeană şi România, semnat la Bucureşti şi la Bruxelles la 23 iunie 2009, şi a Acordului de împrumut, în sumă de până la 5.000.000.000 euro, dintre România, în calitate de Împrumutat, Banca Naţională a României, în calitate de agent al Împrumutatului, şi Comunitatea Europeană, în calitate de Împrumutător, semnat la Luxemburg la 23 iunie 2009 şi la Bucureşti la 18 iunie 2009.
La întocmirea raportului s-a avut în vedere avizul Consiliului Legislativ.
Prezentul proiect de Lege are ca obiect de reglementare  îmbunătăţirea competitivităţii pe piaţa românească sprijinirea ajustării coerente a dezechilibrelor pe termen mediu precum şi remedierea situaţiei care a dus la declanşarea procedurii de deficit excesiv prin îndeplinirea unor condiţii specifice. Acestea constau, printre altele în: reducerea cheltuielilor publice şi ale administraţiei, eliminarea subvenţiilor, mărirea bazei de impozitare, punerea accentului pe impozitele indirecte, etc., astfel încât economia românească să poată face faţă presiunilor de lichiditate pe termen scurt în paralel cu reconstruirea unei baze economice durabile şi solide.

Asistenţa financiară din partea Uniunii Europene este structurată în cinci tranşe, cu o maturitate medie de 7 ani, astfel:

· tranşa 1, în valoare de 1,5 mld. euro, trasă pe data de 27 iulie 2009, la o dobândă de 3,125%;

· tranşa 2, în valoare de 1 mld. euro, trasă pe data de 11 martie 2010, la o dobândă de 3,375%;

· tranşa 3, în valoare de 1,15 mld. euro, trasă pe data de 22 septembrie 2010, cu o dobândă de 2,375%;

· tranşa 4, în valoare de 1,2 mld. Euro, care va fi eliberată după aprobarea prezentului memorandum suplimentar de înţelegere şi

-    tranşa 5, în valoare de 0,15 mld. euro, programată pentru trimestrul II 2011.
Proiectul de Lege face parte din categoria legilor ordinare, potrivit art. 76 din Constituţia României, republicată.
La lucrările comisiei au participat  39  deputaţi, din totalul de 39 membri ai comisiei.

Raportul comisiei a fost adoptat cu majoritate de voturi.
Proiectul de lege, potrivit art. 75 alin. (1) şi (3) din Constituţia României, republicată şi a art. 92 alin. (9) pct.1 din Regulamentul Camerei Deputaţilor, este de competenţa decizională a Senatului.
In urma dezbaterii proiectului de Lege, în şedinţa din data de 23.02.2011, comisia propune supunerea spre dezbaterea şi adoptarea Plenului Camerei Deputaţilor a proiectului de Lege în forma prezentată de Guvern.

